  Виталий Пронин 8-тӥ-14-тӥ пӧсьтолэзе Дэбесын ортчиз Приволжск федерал округысь школаосын дышетскисьёс пӧлын шашкаен шудонъёсъя первенство. Пичи Пурга ёросысь Баграш-Бигра гуртысь Руслана Абдрахманова отын куинетӥ инты басьтӥз. Табере со дунневыл чемпионатэ мыноз.Руслана нырысетӥ классын гинэ дышетске ай. Дэбесын ортчем первенство со понна бадӟым вормон луиз. Азьвыл нылаш шашкаен шудонъёсъя Россилэн чемпионатаз пыриськиз ни вал. Отын со 13-тӥ луиз.Ваньзэ тазэ лыдэ басьтыса, нылашез дунневыл чемпионатэ пыриськыны Россилэн сборнояз басьтӥзы. Ӵошатскон гудырикошконэ Болгариын ортчоз. Теги: ПичиПургаёрос спорт  